Din punct de vedere francez, distrugerea bolșevismului prima în raport cu situația politico-militară din zona balcanică și nevoia de protejare a trupelor aliate, puse în dificultate în Ucraina de Armata Roșie, a impus obținerea unui sprijin rapid din partea României, care se afla în proximitatea Rusiei. De asemenea, necesitatea de a obține ralierea României, la intervenția Aliată în Războiul Civil Rus, a sprijinit participarea țării la Conferința de Pace de la Paris din 1919, în calitate de aliat minor, în pofida semnării unui tratat separat de pace cu Germania în 1918 și a colaborării României cu inamicul, cu scopul obținerii Basarabiei.